# Na temelju članka 12. Kodeksa ponašanja članova Općinskog vijeća Općine Kalnik („Službeni glasnik Koprivničko-križevačke županije“ broj 15/22) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20. i 5/21), Općinsko vijeće Općine Kalnik na 10. sjednici održanoj 29. studenoga 2022. donijelo je

**RJEŠENJE**

**o imenovanju predsjednika i članova Etičkog odbora**

I.

Rješenjem o imenovanju predsjednika i članova Etičkog odbora imenuje se sastav Etičkog odbora Općinskog vijeća Općine Kalnik (u daljnjem tekstu: Etički odbor).

II.

Etički odbor je neovisno radno tijelo osnovano radi poštivanja i praćenja povreda Kodeksa ponašanja članova Općinskog vijeća Općine Kalnik („Službeni glasnik Koprivničko-križevačke županije“ broj 15/22) (u daljnjem tekstu: Kodeks ponašanja).

III.

Etički odbor sastavljen je od predsjednika i dva člana.

U Etički odbor imenuju se:

1. Mara Žibrin iz Kalnika za predsjednicu

2. Mateja Jež Rogelj (HDZ), iz Šoprona, za članicu

3. Saša Višak (Kandidacijska lista grupe birača), iz Kalnika, za člana

IV.

Ovlasti i dužnosti Etičkog odbora propisani su odredbama Kodeksa ponašanja.

V.

Mandat predsjednika i članova Etičkog odbora traje do isteka mandata članova Općinskog vijeća Općine Kalnik.

VI.

Ovo Rješenje objaviti će se u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 029-03/22-01/01

URBROJ: 2137-23-22-1

Kalnik, 29. studenoga 2022.

**PREDSJEDNICA:**

**Olinka Gjigaš**